17/2022

Útdráttur

R var ákærður fyrir að hafa hrint A út úr íbúð sinni með þeim afleiðingum að A fell í jörðina og hlaut yfirborðsáverka á hægri hönd, hægri úlnlið og nefi. Viðurkenndi R að hafa ýtt við brotaþola greint sinn en kvaðst hafa beitt litlu afli, með annarri hönd og að fall A hafi mátt rekja til óhappatilviks. Í málinu lá fyrir upptaka af samtali R og A eftir atvikið sem R tók upp án þess að gera A viðvart um upptökuna. Þar hafi R svarað A þegar hún bar upp á R að hafa hrint sér út um dyrnar: „Ja ég henti þér út um hurðina”. Með hliðsjón af áverkum A og eigin orðum R var talið sannað að hann hefði hrint A út úr íbúð sinni í greint sinn. Þóttu gögn málsins bera með sér að R hafi hrint A með svo miklu afli að honum hafi ekki geta dulist að langlíklegast væri að A hlyti tjón af. Að því gættu en að öðru leyti með vísan til forsendna hins áfrýjaða dóms var hann staðfestur meðal annars um refsingu ákærða, skaðabætur til handa A og sakarkostnað.

Dómur Landsréttar

Mál þetta dæma landsréttardómararnir A-kk-nf E. J-kk-nf, J-kk-nf H-kk-nf og S-kk-nf S-kk-nf.

Málsmeðferð og dómkröfur aðila

1

Ríkissaksóknari skaut málinu til Landsréttar 13. desember 2021 í samræmi við yfirlýsingu ákærða um áfrýjun. Málsgögn bárust réttinum 24. maí 2022. Áfrýjað er dómi Héraðsdóms Reykjavíkur 9. desember 2021 í málinu nr. S- 4676/2021.

2

Ákæruvaldið krefst þess að hinn áfrýjaði dómur verði staðfestur um sakfellingu ákærða og refsingu.

3

Ákærði krefst þess að aðallega að hann verði sýknaður af öllum kröfum ákæruvaldsins en til vara að refsing hans verði milduð. Þá krefst hann þess að skaðabótakröfu brotaþola verði vísað frá dómi en til vara að dæmdar bætur verði lækkaðar.

4

Brotaþoli, A, krefst þess að ákærði verði dæmdur til að greiða sér 1.000.000 króna auk vaxta samkvæmt 1. mgr. 8. gr. laga nr. 38/2001 um vexti og verðtryggingu frá 6. október 2019 til 5. nóvember 2021 en með dráttarvöxtum samkvæmt 1. mgr. 6. gr. sömu laga frá þeim degi til greiðsludags. Til vara er þess krafist að hinn áfrýjaði dómur verði staðfestur um dæmdar bætur og vexti.

Niðurstaða

5

Svo sem í hinum áfrýjaða dómi greinir er ákærða gefið að sök að hafa hrint brotaþola út úr íbúð sinni sunnudaginn 6. október 2019 með þeim afleiðingum að brotaþoli féll í jörðina og hlaut yfirborðsáverka á hægri hönd, hægri úlnlið og nefi. Ákærði hefur viðurkennt að hafa ýtt við brotaþola greint sinn, en kveðst litlu afli hafa beitt og einungis notað aðra hönd við að ýta brotaþola út. Fall brotaþola megi rekja til óhappatilviks.

6

Ákærði lagði fyrir héraðsdóm uppritun af samtali er ákærði og brotaþoli áttu 21. nóvember 2019, en ákærði hefur viðurkennt að hafa tekið samtal þeirra upp án þess að gera brotaþola viðvart um upptökuna. Samkvæmt textanum bar brotaþoli upp á ákærða að hafa hrint sér út um dyrnar. Ákærði svaraði brotaþola þannig:,, Ja ég henti þér út um hurðina“. Í skýrslu sem rannsóknarlögreglumaður tók af brotaþola umrædda nótt kemur fram að brotaþoli hafi verið með sjáanlega áverka í andliti þar sem blætt hafi úr nefi hennar. Þá hafi brotaþoli verið með áverka á hægri hendi, en um hafi verið að ræða mar og bólgur. Framangreindum áverkum er síðan lýst í læknisvottorði sem er á meðal gagna málsins.

7

Með hliðsjón af framangreindum áverkum brotaþola og eigin orðum ákærða er sannað að ákærði hafi hrint brotaþola út úr íbúð sinni í greint sinn. Þykja gögn þessi bera með sér að ákærði hafi hrint brotaþola með svo miklu afli að honum hafi ekki getað dulist að langlíklegast væri að brotaþoli hlyti tjón af. Að þessu gættu en að öðru leyti með vísan til forsendna hins áfrýjaða dóms verður hann staðfestur, þar á meðal um refsingu ákærða, skaðabætur og sakarkostnað.

8

Ákærði greiði brotaþola 250.000 krónur í málskostnað fyrir Landsrétti.

9

Ákærði greiði allan áfrýjunarkostnað málsins, þar með talin málsvarnarlaun skipaðs verjanda síns, sem ákveðin eru að meðtöldum virðisaukaskatti eins og í dómsorði greinir.

Dómsorð :

Hinn áfrýjaði dómur skal vera óraskaður.

Ákærði, R-kk-nf G-kk-nf, greiði brotaþola, A, 250.000 krónur í málskostnað fyrir Landsrétti.

Ákærði greiði málsvarnarlaun skipaðs verjanda síns fyrir Landsrétti, V-kk-ef H.

V-kk-ef lögmanns, 976.500 krónur og 36.936 krónur í annan sakarkostnað.